|  |
| --- |
|  |

KUNNIAMERKKIEHDOTUSLOMAKKEEN TÄYTTÖOHJEET

Yleistä

Valtiollista kunniamerkkiä ehdotettaessa käytetään Ritarikuntien hallituksen vahvistamaa lomaketta ja sen kaikki kohdat on täytettävä huolellisesti. Omatekoisille lomakkeille tehtyjä tai puutteellisesti täytettyjä ehdotuksia ei käsitellä. Ehdotuslomake tulostetaan kaksipuoleisena eikä siihen lisätä liitteitä. Ehdotukset voidaan lähettää sosiaali- ja terveysministeriöön jo 15.6 mennessä, kuitenkin viimeistään 31.7. mennessä.

**Täyttöohjeet:**

1. Ehdottaja

* Alkuperäinen aloitteen tekijä (kunta, kunnan elin tms.), sen yhteystiedot ja ehdottajan allekirjoitus (manuaalinen tai sähköinen).
* Kohdassa A3 suostumus lunastusmaksuun ehdottaja sitoutuu maksamaan lunastusmaksun maksullisten kunniamerkkien osalta. Kunniamerkkiprosessin aikana kunniamerkin taso saattaa muuttua ehdotetusta. Sitoumus koskee myös näitä tilanteita.
* Kohta A8: Yhteyshenkilöksi merkitty hoitaa ehdottajan taholla maksatuksen, vastaa tiedusteluihin ja toimii kunniamerkkilähetyksen vastaanottajana.

1. Ehdotus

* Ehdotus merkitään käyttäen kunniamerkin virallista lyhennettä, jotka löytyvät Ritarikuntien sivuilta
* Komentajamerkki voi tulla kysymykseen ensimmäisenä kunniamerkkinä ainoastaan poikkeuksellisista ansioista ja edellyttää pääsääntöisesti 50 vuoden ikää.
* Ritarimerkki tai ansioristi edellyttää pääsääntöisesti 40 vuoden ikää.
* SVR:n ensimmäisen luokan mitalien (SVR M I kr ja SVR M I) kohdalla edellytetään vähintään 15 vuoden ja mitalin (SVR M) osalta 10 vuoden palvelusaikaa. Käytännössä nämä määräajat ovat pitempiä.

1. Ehdokkaan henkilötiedot

* C1: Sukunimi, myös aikaisemmat sukunimet merkitään
* C2: Kutsumanimi kirjoitetaan isoilla kirjaimilla. Se valitaan kunniakirjaan, mikäli muut etunimet joudutaan tilanpuutteen vuoksi jättämään pois.
* C3: Henkilötunnus, myös loppuosa.
* C4: Kotipaikka: asuinkunta, ei postitoimipaikka. Kirjataan sana *turvakielto* mikäli turvakieltopäätös on voimassa
* C5: Kunniakirjan kieli: valitaan suomi tai ruotsi
* C6: Virka, toimi, ammatti tai sotilasarvo suomeksi tai ruotsiksi; nykyinen virka tai ammatti, sekä virkaan mahdollisesti liittyvä arvonimi (sulkuihin merkintä: liittyy virkaan). Jos ehdokas on eläkkeellä, merkitään viimeinen virka tai ammatti sekä /el.
* C7: Kunniakirjaan tuleva virka tai arvo ainoastaan suomeksi tai ruotsiksi. Eläkkeellä oleville henkilöille merkitään viimeinen virka. On suotavaa esittää kunniamerkkiä, kun henkilö on vielä työelämässä.
* C8: Nykyinen palkkausluokka: merkitään uuden palkkausjärjestelmän mukainen tehtävän vaativuustaso tai muu selvitys vaativuusluokasta (esim. alaisten määrä)
* C9: Edellinen ehdotus (vuosi).

1. Koulutus, työhistoria, luottamustehtävät ym. toiminta

* D1 ja D2: Yleissivistys, esim. ylioppilas, kansa- tai peruskoulu (vuosi). Suoritetut tutkinnot lyhentein ja suoritusvuosi. Korkein suoritettu tutkinto on keskeisin ehdotuksen kannalta.
* D3: Työelämässä alkaen ja nykyisen työnantajan palveluksessa alkaen (vuosi).
* D4: Nykyinen työtehtävä, työhistoria ja luottamustoimet. Saa käyttää lyhenteitä. Tekstiä saa jatkaa kohtaan E.

1. Tarkka perustelu

* Tässä kohdassa perustellaan, miksi juuri tämän henkilön ansiot nousevat keskitason yläpuolelle. 1 – 2 virkettä ei riitä perusteluksi.

1. Aikaisemmat kotimaiset arvonimet ja kunniamerkit

* Kohtaan merkitään ainoastaan aiemmin saadut SVR:n tai SL:n ja VR:n kunniamerkit. Arvonimillä tarkoitetaan ainoastaan tasavallan presidentin antamia arvonimiä.

1. Lisätietoja

* G1: Ehdottajan tulee tuntea henkilö niin hyvin, että annetusta kunniamerkistä kieltäytymisen mahdollisuus voidaan sulkea pois. Kunniamerkkeihin suhtautumista ei tule tiedustella suoraan henkilöltä.
* G2: Rastittamalla ruudun ehdottaja ilmaisee, että hänen tiedossaan ole seikkoja, jotka estävät kunniamerkin antamisen.
* G3: Veteraanitunnus: merkitään anottaessa veteraanikunniamerkkiä (SVR M I).
* G4: Sotilasarvo: sotilasarvo ja vuosiluku.

1. Vastaanotto- ja käsittelymerkinnät:

* Jos ehdotettua kunniamerkkitasoa muutetaan tai ehdotuksen tietoja täydennetään, käsittelijä täyttää kohdan.

|  |  |
| --- | --- |
|  |  |
|  |  |